Outi Hovatta

Outi Leena Lemmikki Hovatta (o.s. Suvanto; s. 3. tammikuuta 1946 Helsinki) on suomalainen lääketieteen professori. Hän on maailman tunnetuimpia kantasolututkijoita. Hovatta valmistui lääketieteen lisensiaatiksi Helsingin yliopistosta vuonna 1970, väitteli 1973 ja erikoistui naistentauteihin ja synnytyksiin 1978. Uransa alkuvaiheessa hän kehitti hedelmöityshoitoja ja perusti Väestöliiton lapsettomuusklinikan, jossa työskenteli vuosina 1986–1997.

Hedelmöityshoidoista Hovatta jatkoi kantasolututkimuksiin. Hän oli pitkään professorina Tukholman Karoliinisessa instituutissa. Vuoden 2005 alussa hän siirtyi Tampereen yliopiston kudosteknologiaan erikoistuneeseen yksikköön Regeaan. Outi Hovatan ympärille Regeaan muodostettiin huipputason tutkimusryhmä, joka toimi tiiviissä yhteistyössä sekä kotimaisten että useiden kansainvälisten tutkimusryhmien kanssa. Tampere tähtää maailman kantasolututkimuksen kärkeen kasvattamalla GMP-tasoisia solulinjoja : Outi Hovatta johtamaan kantasolututkimusta Tampereelle 1.1.2005 alkaen. Tiedote 20.12.2004. Tampereen yliopisto. Hän oli mukana geneetikkoryhmässä, joka vuonna 2015 löysi Karoliinisessa sairaalassa niitä geenejä, jotka aktivoituvat ensimmäisinä päivinä hedelmöityksen jälkeen.

Hänelle myönnettiin J. W. Runebergin palkinto vuonna 2013.

Outi Hovatan lapset ovat näyttelijä-laulaja Vuokko Hovatta, tutkija Talvikki Hovatta, muusikko ja ekonomi Ville Hovatta, tutkija ja käyttäytymisgenetiikan professori Iiris Hovatta.

 Lähteet 

Luokka:Suomalaiset professorit
Luokka:Tampereen yliopiston professorit
Luokka:Suomalaiset lääkärit
Luokka:Vuonna 1946 syntyneet
Luokka:Elävät henkilöt